Diari Oficial de la Generalitat Valenciana


Sumari del DOGV 7153, del 15-11-2013 (2013/10700)

RESOLUCIÓ d'11 de novembre de 2013, de la directora general del Secretariat del Consell i Relacions amb Les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni de col·laboració entre el Ministeri de Sanitat, Servicis Socials i Igualtat i la Generalitat per a la difusió i implantació del Sistema d'Informació d'Usuaris de Servicis Socials (SIUSS) i la seua aplicació informàtica.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7153

Data del DOGV
:   15-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10100


Data del document
:   11-11-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ d'11 de novembre de 2013, de la directora general del Secretariat del Consell i Relacions amb Les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni de col·laboració entre el Ministeri de Sanitat, Servicis Socials i Igualtat i la Generalitat per a la difusió i implantació del Sistema d'Informació d'Usuaris de Servicis Socials (SIUSS) i la seua aplicació informàtica. [2013/10218]  
El Ministeri de Sanitat, Servicis Socials i Igualtat i la Generalitat han subscrit, prèvia tramitació reglamentària, el 13 de setembre de 2013, el conveni de colaboració per a la difusió i implantació del Sistema d'Informació d'Usuaris de Servicis Socials (SIUSS) i la seua aplicació informàtica.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 1200/2013 i que figura com a annex d'esta resolució.  
  
València, 11 de novembre de 2013.- La directora general del Secretariat del Consell i Relacions amb Les Corts: Marta Martí Arador.  
  
  
Conveni de colaboració entre el Ministeri de Sanitat, Servicis Socials i Igualtat i la Generalitat Valenciana, a través de la Conselleria de Benestar Social, per a la difusió i implantació de SIUSS i la seua aplicació informàtica  
  
CONVENI DE COLABORACIÓ SOBRE EL SISTEMA D'INFORMACIÓ D'USUARIS DE SERVICIS SOCIALS (SIUSS) ENTRE EL MINISTERI DE SANITAT, SERVICIS SOCIALS I IGUALTAT I LA GENERALITAT VALENCIANA, A TRAVÉS DE LA CONSELLERIA DE BENESTAR SOCIAL  
  
Madrid, 13 de setembre de 2013  
  
Reunits  
D'una part: María Salomé Adroher Biosca, directora general de Servicis per a la Família i la Infància, nomenada per Reial Decret 247/2012, de 23 de gener (BOE 20, de 24 de gener), en nom i representació de l'Administració General de l'Estat, en virtut del que disposa la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre competència per a subscriure convenis de colaboració amb les comunitats autònomes i a la delegació de competències continguda en el punt sext, apartat b de l'Orde SSI/131/2013, de 17 de gener, sobre delegació de competències (BOE d'1 de febrer).   
  
I d'una altra: Asunción Sánchez Zaplana, consellera de Benestar Social, nomenada per Decret 20/2012, de 7 de desembre (DOCV 6919, de 10 de desembre de 2012, en nom i representació de la Generalitat Valenciana, en virtut del seu càrrec i de les facultats que li conferix l'acord del Govern valencià de data 19 de juliol de 2013.  
  
Ambdós parts intervinents en la representació i amb les facultats que els seus respectius càrrecs els conferixen, es reconeixen mútuament capacitat i legitimació per a obligar-se i convindre, i a este efecte   
  
Manifesten  
Que sent la informació un instrument tècnic de fonamental importància en el sector dels servicis socials, es considera necessària la colaboració entre les distintes administracions públiques en què es genera esta.  
Que el Ministeri de Sanitat, Servicis Socials i Igualtat, en virtut de les competències que té atribuïdes per la Constitució i el Reial Decret 200/2012, de 23 de gener i la Generalitat Valenciana, de conformitat amb el que establix la Llei Orgànica 1/2006, que aprova la reforma de la Llei Orgànica 5/1982, d'Estatut d'Autonomia de la Comunitat Valenciana d'esta li conferix competències en matèria d'Acció Social i Servicis Socials, i d'acord amb el que establix l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, desitgen formalitzar un conveni de colaboració entre ambdós.  
  
Que tal conveni és concorde amb l'esperit que informa l'esmentada Llei 30/1992, pel que fa a allò que recull l'article 4 d'esta sobre les relacions que han de regir entre les administracions públiques.   
Que l'avaluació i anàlisi de la demanda dels usuaris és un instrument tècnic de fonamental importància en el sector dels servicis socials per a adequar els recursos existents a les necessitats plantejades i dissenyar futurs programes d'actuació.  
Que dins de les instàncies de colaboració tècnica, el Ministeri de Sanitat, Servicis Socials i Igualtat té cedida a la Generalitat Valenciana una llicència d'ús per a la implantació i explotació del paquet informàtic de l'esmentat sistema d'informació, mode local, en les corporacions locals del seu àmbit territorial.  
Que l'actual procés de modernització del SIUSS, requerix la implantació d'este aplicatiu en un entorn web, sota els sistemes operatius del Ministeri de Sanitat, Servicis Socials i Igualtat, per la qual cosa les corporacions locals accediran directament a les dades de l'expedient dels usuaris ubicat en el servidor del ministeri.   
Que les corporacions locals en l'àmbit de la Comunitat Valenciana han assumit la responsabilitat del fitxer de SIUSS, en els seus respectius àmbits d'actuació, i que es troben degudament inscrits en el Registre de Fitxers de Dades Personals de l'Agència Espanyola de Protecció de Dades.  
Aquelles corporacions locals que decidisquen utilitzar la nova versió SIUSS en entorn web hauran de subscriure la seua adhesió per mitjà del model que s'acompanya a este conveni com a annex I.  
De conformitat amb allò que s'ha exposat, les parts firmants desitgen formalitzar este conveni, a l'empara del que disposa l'article 12 de la Llei Orgànica 15/1999, de 13 de desembre, de Protecció de Dades, d'acord amb les següents  
  
Clàusules  
  
Primera. Objecte del conveni. Constituïx l'objecte d'este conveni la colaboració entre el Ministeri de Sanitat, Servicis Socials i Igualtat i la Generalitat Valenciana per a la difusió i implantació de SIUSS i la seua aplicació informàtica.   
  
Segona. Obligacions de les parts. El Ministeri de Sanitat, Servicis Socials i Igualtat concedix a la Generalitat Valenciana la llicència d'ús per a la utilització del programa informàtic, en entorn web, dins de l'àmbit de l'Administració autonòmica i les corporacions locals del seu territori.   
La Generalitat Valenciana es compromet a la difusió i implantació de SIUSS en les corporacions locals del seu territori, i donarà accés al programa informàtic a aquelles que s'adherisquen a este conveni i sempre que garantisquen la inscripció del Fitxer SIUSS (o denominació equivalent) en l'Agència Espanyola de Protecció de Dades.   
  
Tercera. Responsable del fitxer. Cada corporació local en l'àmbit de la Comunitat Valenciana és responsable del fitxer de dades personals denominat «Sistema d'Informació d'Usuaris de Servicis Socials (SIUSS)», degudament declarat i inscrit en el Registre de Fitxers de Dades Personals de l'Agència Espanyola de Protecció de Dades, i és el mateix instrumental respecte a les competències que les lleis li atorguen per a la prestació de servicis socials.  
  
Quarta. Encarregat del tractament. El Ministeri de Sanitat, Servicis Socials i Igualtat conforme el que establix l'article 12 de la Llei Orgànica 15/1999, de 13 de desembre, de Protecció de Dades de Caràcter Personal (d'ara en avant LOPD), es constituïx en «encarregat del tractament» (d'ara en avant encarregat) i allotjarà en els seus servidors la informació continguda en els fitxers «Sistema d'Informació d'Usuaris de Servicis Socials (SIUSS)» o amb la seua denominació particular en cada corporació local, i es limitarà la seua actuació al simple allotjament i realització de tasques de còpies de seguretat i a la prestació als responsables dels servicis necessaris perquè este puga usar la informació, carregar-la i explotar-la, sense que puga, en cap cas, accedir a les dades personals que el fitxer conté.  
  
Quinta. Mesures de seguretat. L'encarregat estarà obligat a establir sobre este fitxer, com a mínim, les mesures de seguretat de nivell alt amb el contingut i abast que regula el Reial Decret 1720/2007, de 21 de desembre, pel qual s'aprova el Reglament de Desplegament de la Llei Orgànica 15/1999, de 13 de desembre, de Protecció de Dades de Caràcter Personal.  
  
Sexta. Tractament de dades. L'encarregat només tractarà les dades d'acord amb les instruccions dels responsables dels fitxers i no els aplicarà o utilitzarà amb una altra finalitat diferent de la del mer allotjament de les dades en els seus servidors, la realització de còpies de seguretat i la prestació de servicis al responsable que accedirà al seu fitxer per a tractar-lo, modificar-lo, usar-lo, explotar-lo, alimentar-lo i, en general quantes operacions siguen necessàries per al seu normal ús i explotació, per al qual l'encarregat haurà d'instrumentalitzar els mitjans necessaris perquè estos accessos i tractaments per part del responsable siguen possibles, de manera ininterrompuda i constant.  
La informació que els responsables entregaran a l'encarregat és per a l'exclusiu fi de la realització de les tasques assenyalades, i queda prohibida la reproducció per qualsevol mitjà i la cessió, total o parcial, a qualsevol persona física o jurídica. L'anterior s'estén així mateix al producte d'estes tasques.  
No obstant això, el Ministeri de Sanitat, Servicis Socials i Igualtat podrà realitzar explotacions de la informació que se li facilita i publicar-les sempre que esta es faça sense dades de caràcter personal, a les quals no podrà accedir, i dissociarà la informació personal de la resta d'informacions relatives a les persones de manera que no siga possible atribuir una informació determinada a cap persona concreta identificada o identificable.  
Tota la informació personal que faciliten els responsables a l'encarregat de tractament, és de titularitat dels responsables dels fitxers, sense que sobre esta tinga o adquirisca l'encarregat de tractament cap dret més enllà que els que la legislació li atorga.  
  
Sèptima. Accés al fitxer de dades. L'encarregat haurà d'instrumentalitzar i posar a disposició dels responsables dels fitxers, a través de la Generalitat Valenciana, els mitjans necessaris perquè tinguen accés en tot moment al seu fitxer i puga realitzar en este les actuacions i explotacions que estime convenients. Tot això haurà de fer-se aplicant estrictes mesures de seguretat que garantisquen la integritat de la informació, la seua disponibilitat, la seua seguretat i impedisquen l'accés de persones no autoritzades. L'encarregat no podrà, en cap cas, denegar l'accés a la informació als responsables dels fitxers o tractament.  
  
  
Octava. Devolució de les dades personals. L'encarregat, una vegada complida la prestació i si els responsables ho soliciten, a través de la Generalitat Valenciana, haurà de tornar als responsables les dades personals, igual que qualsevol altre suport o document en què conste alguna dada de caràcter personal, sense que puga conservar còpia alguna d'estos, ni reproduir-los per qualsevol mitjà.  
  
Novena. Compromisos econòmics. Este conveni no comporta compromisos econòmics pel que l'encarregat no rebrà, en virtut d'això, cap remuneració.  
  
Deu. Formació del personal que tracta la informació. L'encarregat haurà d'informar i formar el personal que tracte la informació sobre les obligacions i prohibicions que establix la LOPD i, en especial, sobre el seu deure de secret, de conformitat amb allò que disposa l'article 10 de l'esmentada norma legal, i queda igualment obligat al compliment de la LOPD, el seu Reglament de desplegament i qualsevol altra norma legal que en l'actualitat o en el futur regule i afecte la matèria objecte d'este conveni.  
  
Onze. Subcontractes. L'encarregat no podrà subcontractar les tasques encomanades per mitjà d'este encàrrec. En cas de necessitar subcontractar-lo es precisarà la firma per les parts d'un annex a este conveni, amb indicació dels servicis a subcontractar i l'adjudicatari d'estos.  
  
  
Dotze. Garanties de l'encarregat. De conformitat amb el que disposa l'article 20.2 del Reial Decret 1720/2007, de 21 de desembre, l'encarregat declara en este acte que reunix les garanties necessàries per al compliment del que disposa el Reial Decret esmentat, i el responsable podrà verificar en qualsevol moment el seu compliment.  
L'encarregat aportarà una memòria descriptiva de les mesures que adoptarà per a assegurar la confidencialitat i integritat de les dades utilitzades.   
Així mateix, haurà de comunicar als responsables del fitxer, a través de la Generalitat Valenciana, transcorreguts quinze dies des de la data d'este Conveni, la persona o persones que seran directament responsables de la posada en pràctica i de la inspecció de les mesures de seguretat que s'han d'aplicar.  
  
Tretze. Drets del ciutadà. En el cas que algun ciutadà exercite davant del Ministeri de Sanitat, Servicis Socials i Igualtat els drets d'accés, rectificació, cancelació o oposició sobre el fitxer, l'encarregat s'abstindrà de resoldre respecte d'això i haurà de remetre a la corporació local responsable, a través de la Generalitat Valenciana l'esmentada solicitud en el termini màxim de 15 dies, i el responsable serà qui atendrà l'exercici dels drets esmentats en els terminis legalment establits. Amb este fi, si el responsable del fitxer o tractament necessita l'ajuda o concurs de l'encarregat per a poder atendre l'exercici del dret per part del ciutadà, l'encarregat facilitarà al responsable tota la informació que li siga requerida i siga necessària per a satisfer el dret del ciutadà i ho farà amb la màxima celeritat perquè siga possible el compliment dels terminis legals establits respecte a la satisfacció d'estos drets.  
  
  
Catorze. Jurisdicció. Este conveni es formalitza d'acord amb el que establix l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i té caràcter administratiu, I queda exclòs de l'àmbit del Reial Decret Legislatiu 3/2011, de 14 de Novembre, pel qual s'aprova el text refós de la Llei de Contracte del Sector Públic, a l'empara de l'article 4.1.c, i és la jurisdicció contenciosa administrativa la competent per a conéixer dels conflictes a què l'execució del conveni poguera donar lloc.  
  
Quinze. Comissió de seguiment. La Comissió delegada de directors generals de Servicis Socials i Inclusió Social interpretarà el conveni i coneixerà de les discrepàncies a què l'execució d'este poguera donar lloc. Els responsables dels fitxers delegaran la seua representació en la Generalitat Valenciana per a la seua integració en la comissió de seguiment.  
La representació del Ministeri de Sanitat, Servicis Socials i Igualtat l'exercirà un representant de la Direcció General de Servicis per a la Família i la Infància.  
La comissió de seguiment vetlarà pel compliment de les clàusules del conveni i decidirà sobre les possibles revisions futures referents al que convé i que afecten el conjunt de les comunitats autònomes.  
  
Esta comissió es reunirà almenys una vegada a l'any, i reflectirà en una acta, els temes tractats i els acords aconseguits, si és procedent.  
Respecte al funcionament de l'esmentada comissió caldrà ajustar-se al que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que regula el funcionament dels òrgans colegiats.  
  
Setze. Vigència i extinció del conveni. Este conveni té vigència anual, a partir del dia de la seua firma, i es prorrogarà de forma automàtica, per períodes anuals, de no mediar acord entre les parts per a la seua modificació, o denúncia expressa d'alguna d'estes que haurà de produir-se, en tot cas, amb almenys, tres mesos d'antelació del terme d'eixe període anual.   
Les parts podran instar a l'extinció del conveni quan la Generalitat Valenciana solicite l'allotjament de les dades en el seu servidor.   
  
No obstant la vigència establida en el paràgraf anterior, el conveni també s'extingirà per força major, de mutu acord de les parts, impossibilitat sobrevinguda del compliment de l'objecte del conveni o per resolució, davant de l'incompliment de qualsevol de les obligacions assumides per les parts intervinents en el conveni, a instàncies de la part complidora.  
  
Dèsset. Modificació del conveni. Els termes d'este conveni de colaboració podran ser modificats de mutu acord entre les parts subscriptores. La modificació s'incorporarà com a part inseparable del text del conveni.   
  
Díhuit. Fi vigència anterior conveni. Este conveni deixa sense efectes el subscrit, amb data 3 d'octubre de 1994 entre el llavors Ministeri d'Assumptes Socials i el Govern de la Comunitat Autònoma Valenciana.  
  
I perquè així conste, i en prova de conformitat, les parts intervinents firmen, per triplicat exemplar, este conveni, en el lloc i la data al principi indicats  
  
Pel ministeri de Sanitat, Servicis Socials i Igualtat  
María Salomé Adroher Biosca,  
directora general de Servicis per a la Família i la Infància  
  
Per la Generalitat Valenciana,  
Asunción Sánchez Zaplana,  
consellera de Benestar Social  
  
  
ANNEX  
Protocol d'adhesió  
  
SR./SRA. (nom i càrrec)????????????????., en representació de (entitat local)?????????-  
  
  
DECLARA  
  
Que (òrgan competent) de (entitat local) ha acordat amb data???- adherir-se al conveni de colaboració subscrit en data???.entre el Ministeri de Sanitat, Servicis Socials i Igualtat i la Generalitat Valenciana, per a la difusió i implantació del SIUSS i la seua aplicació informàtica.  
  
Que (entitat local) és responsable del fitxer denominat????- i degudament declarat i inscrit en l'Agència Espanyola de Protecció de Dades amb el número??.  
  
  
MANIFESTA  
  
La voluntat de (entitat local), la representació de la qual exercix, d'adherir-se expressament a totes i cada una de les clàusules del conveni esmentat, i assumix les obligacions derivades d'este i amb subjecció a totes les seues clàusules.  
  
Madrid ???..d????de?-  
  
(antefirma i firma)